**ПРЕДЛОГ О Д Л У К Е**

# О ОЦЕНИ РЕЗУЛТАТА НАУЧНОГ, ИСТРАЖИВАЧКОГ ОДНОСНО УМЕТНИЧКОГ РАДА КАНДИДАТА

Научно-истраживачки рад др Марија Јовановић, кандидата за избор у звање *ванредни професор* на Департману за педагогију за ужу научну област Педагогија (*Дидактика 1 и 2* и *Докимологија*), резултирао је и већим бројем научних и стручних радова објављених у часописима и зборницима радова и саопштењима на научним скуповима у земљи и иностранству.

Кандидаткиња др Марија Јовановић је након претходног избора објавила 2 монографије, 58 научних и стручних радова међународног и националног значаја и учестовала на 15 међународних скупова и конференција.

Међу тридесет (30) публикација међународног значаја кандидатикња је објавила:

- седам (7) радова у тематским зборницима категорије М14,

- два (2) рада у часописима категорије М24,

- једанаест (11) радова у Зборницима саопштења са научних скупова категорије М33,

- десет (10) сажетака у књигама резимеа са научних скупова категорије М34.

У публикацијама националног значаја (укупно 28) налазе се:

- две (2) научне монографије (једна самостална и једна у коауторству),

- четири (4) рада у тематским зборницима водећег националног значаја категорије М44,

- пет (5) радова у тематским зборницима категорије М45,

- седам (7) радова у научним часописима категорије М51,

- два (2) рада у часописима категорије М52,

- четири (4) рада у часописима категорије М53,

- један (1) рад у зборницима саопштења са научних скупова категорије М63,

- три (3) сажетка у књигама резимеа са научних скупова категорије М64.

Кандидаткиња доц. др Марија Јовановић је ангажована као истраживач на научном пројекту "Одрживост идентитета Срба и националних мањина у пограничним општинама источне и југоисточне Србије" (179013), који финансира Министарство за науку и Технолошки развој/ Министарство просвете и науке Републике Србије. У оквиру наведеног пројекта, др Марија Јовановић је била један од приређивача Зборника радова водећег националног значаја *Учитељ у пограничју источне и југоисточне Србије*. Ниш: Филозофски факултет у Нишу.

Већина радова које је кандидатакиња публиковала сведочи о научном интересовању усмереном на истраживање значајних дидактичких и докимолошких проблема.

На основу наведене аргументације кандидаткињи др Марији Јовановић **даје се позитивна оцена за резултате у научно-истраживачком раду.**

У Нишу, Управник департмана за педагогију

26.2.2018. Доц. др Зоран Станковић

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**ПРЕДЛОГ О Д Л У К Е**

# О ОЦЕНИ АНГАЖОВАЊА КАНДИДАТА У РАЗВОЈУ НАСТАВЕ И РАЗВОЈУ ДРУГИХ ДЕЛАТНОСТИ ВИСОКОШКОЛСКЕ УСТАНОВЕ

Допринос кандидата доц. др Марије Јовановић у ангажовању и развоју наставе и других делатности високошколске установе остварен је у следећим елементима:

- Реализација предавања и континуирано осавремењвање курикулума наставних предмета: Дидактика 1, Дидактика 2, Докимологија, Диференцијална дидактика, Дидактика даровитих, Педагошка комуникација, Моделовање процеса наставе, Стратегије израде савременог, Педагогија.

- Припремање и израда материјала за реакредитацију/акредитацију Основних, Мастер и Докторских академских студија Педагогије;

- Учешће у реализацији програма педагошко-психолошког образовања наставника (ППМ) у организацији Центра за образовање и професионално усавршавање наставника на Филозофском факултету у Нишу;

- Учешће у реализацији припремне наставе на Основним академским студијама педагогије;

- Чланство у Kомисији за реализацију пријемног испита/ рангирање пријављених кандидата за упис на Основне, Мастер и Докторске академске студије педагогије (2002-2017);

- Менторство у изради више мастер радова (укупно 6) и чланство у 33 комисије за одбрану мастер радова;

**-**  Рецензензија рукописа монографије под називом *Учитељи и наставници основних школа на Kосову и Метохији о општем образовању* аутора Весне Минић, Лепосавић: Учитељски факултет у Призрену – Лепосавићу;

- Рецензензија радова у часописима *Теме; Facta Universitatis, Series: Philosophy, Sociology, Psychology and History; Facta Universitatis, Series Physical Education and Sport; Зборник Института за педагошка истраживања; Наслеђе; Годишњак Педагошког факултeта у Врању .*

*-* Приређивање Зборника радова водећег националног значаја *Учитељ у пограничју*. Ниш: Филозофски факултет, 2014.

- Интерактивни рад са студентима, припремање студената за реализацију задатака стручне праксе, менторство у изради семинарских радова, истраживачких пројеката, есеја и сл.

На основу предочених чињеница Веће департмана за педагогију даје **позитивну оцену** резултата које је др Марија Јовановић постигла **у развоју наставе и развоју других делатности високошколске установе.**

У Нишу, Управник департмана за педагогију

26.2.2018. Доц. др Зоран Станковић

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**ПРЕДЛОГ О Д Л У К Е**

# О ОЦЕНИ РЕЗУЛТАТА ПЕДАГОШКОГ РАДА КАНДИДАТА

Др Марија Јовановић, кандидат за избор у звање *ванредни професор*  на Департману за педагогију за ужу научну област Педагогија (*Дидактика 1 и 2* и *Докимологија*), наставним радом се успешно бави од 2002. године у звањима асистента-приправника, асистента и доцента на Филозофском факултету у Нишу.

У новом акредитационом циклусу др Марија Јовановић реализује наставу на сва три нивоа студија Филозофски факултета у Нишу:

а) Основне академске студије педагогије: *Дидактика 1, Дидактика 2 и Докимологија;*

б) Мастер академске студије педагогије: *Диференцијална дидактика, Дидактика даровитих и Педагошка комуникација;*

в) Докторске академске студије педагогије: *Моделовање процеса наставе, Стратегије израде савременог курикулума* и *Педагошка комуникологија;*

г)Основне академске студије психологије, социологије, историје, англистике, француског језика, филозофије, србистике и руског језика: *Педагогија;*

д)Мастер академске студије предметне наставе: један обавезан предмет (*Дидактика)* и један изборни предмет *(Дидактика даровитих).*

Током досадашњег радa у звању доцента, др Марија Јовановић је испољила високе педагошке квалитете, стручну и професионалну компетентност. Kандидаткиња је активно радила на иновирању и унапређивању квалитета наставног рада кроз примену интерактивне наставе и модела ненасилне комуникације. Посебно треба нагласити њену креативност у креирању и примени разноликих иновативних поступака чиме је значајно допринела модернизацији и већој ефикасности наставе.

У званично објављеним студентским евалуацијама кандидаткиња је оцењивана највишим оценама.

Имајући у виду наведене чињенице Веће департмана за педагогију **даје позитивну оцену за резултате педагошког рада**  др Марији Јовановић.

У Нишу, Управник департмана за педагогију

26.2.2018. Доц. др Зоран Станковић

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**ПРЕДЛОГ О Д Л У К Е**

**О ОЦЕНИ РЕЗУЛТАТА КОЈЕ ЈЕ КАНДИДАТ ПОСТИГАО У ОБЕЗБЕЂИВАЊУ НАУЧНО-НАСТАВНОГ, ОДНОСНО УМЕТНИЧКО-НАСТАВНОГ ПОДМЛАТКА НА ФАКУЛТЕТУ**

У оцени резултата које је кандидат доц. др Марија Јовановић постигла у обезбеђивању научно-наставног подмлатка у изборном периоду, могу се издвојити следећи резултати:

- Менторство у изради мастер радова (6);

- Чланство у Комисијама за оцену и одбрану мастер радова (33);

- Учешће у комисијама за избор сарадника:

1) Члан комисије за писање извештаја за избор сарадника у звање *сарадник у настави* за ужу научну област Педагогија на Учитељском факултету у Врању;

2) Члан комисије за писање извештаја за избор сарадника у звање *асистент* за ужу научну област Педагогија *(Основи педагогије и Настава грађанског васпитања)* на Филозофском факултету у Нишу.

На седници Департмана за педагогију, на основу наведених резултата као и података наведених у Извештају комисије, даје се **п о з и т и в н а оцена резултата** које је кандидат доц. др Марија Јовановић постигла у **обезбеђивању научно-наставног подмлатка на факултету.**

У Нишу, Управник департмана за педагогију

26.2.2018. Доц. др Зоран Станковић

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_