**ИЗБОРНОМ ВЕЋУ ФИЛОЗОФСКОГ ФАКУЛТЕТА У НИШУ**

Центар за стране језике на свом састанку 12.03. 2018. год. дао је сагласност на следећу

**О Д Л У К У**

# О ОЦЕНИ РЕЗУЛТАТА НАУЧНОГ, ИСТРАЖИВАЧКОГ ОДНОСНО УМЕТНИЧКОГ РАДА КАНДИДАТА

Кандидаткиња Марија Стојковић објавила је у периоду од претходног избора до данас пет научних радова у зборницима са научних скупова, од којих су три штампана у целини, а два у изводу. Од тог броја, два рада припадају категорији М14, а један категорији М33. Сви радови су самосталног карактера и писани су на енглеском језику. Марија Стојковић је до сада излагала на пет домаћих и међународних скупова.

У научним радовима кандидаткиња се фокусира на наставу и учење енглеског језика као страног са темама које су у непосредној су вези са наставним ангажовањем кандидата у настави енглеског језика на нематичним департманима. Један од радова се бави и анализом дискурса и испитивањем типа интеракције који преовлађује на часовима енглеског језика са циљем да се оствари успешна комуникација у наставном процесу. Кандидаткиња се бавила и питањем напредовања и усавршавања наставника страних језика на националном нивоу у оквиру једног од пројеката Министарства просвете.

На основу наведеног, кандидаткиња Марија Стојковић испунила је услове за радно место наставник страног језика за ужу научну област Англистика (Енглески језик на нематичним департманима), те јој се **даје се позитивна оцена** за  постигнуте резултате како у научно-истраживачком, тако и у стручном раду.

У Нишу, 12.03.2018. Управница Центра

Проф. др Савка Благојевић

**ИЗБОРНОМ ВЕЋУ ФИЛОЗОФСКОГ ФАКУЛТЕТА У НИШУ**

Центар за стране језике на свом састанку 12.03. 2018. год. дао је сагласност на следећу

**О Д Л У К У**

# О ОЦЕНИ АНГАЖОВАЊА КАНДИДАТА У РАЗВОЈУ НАСТАВЕ И РАЗВОЈУ ДРУГИХ ДЕЛАТНОСТИ ВИСОКОШКОЛСКЕ УСТАНОВЕ

Кандидаткиња Марија Стојковић од 2008. год. ради као предавач на Филозофском факултету у Нишу, у Центру за стране језике. У настави користи савремене методе подучавања, примењујући ефикасне начине и парадигме усвајања страних језика. Њен рад се одликује високом стручношћу и модерним приступом у настави енглеског језика, што доприноси целокупном развоју наставе страних језика на Факултету.

Кандидаткиња Марија Стојковић била је консултант из области методике наставе енглеског језика у изради уџбеника *English in Higher Education Administration* (TEMPUS – FUSE, Fostering University Support Services and Procedures for Full Participation in the European Higher Education Area, 2016), аутора Ђорђевић Ј., Благојевић С., Мишић Илић Б., у издању Универзитета у Нишу. ISBN 978-86-7181-088-3. Учествовала је у ненаставним активностима студената и факултета (Дан страних језика/Центар за стране језике, Инфо-дан) а обављала је и функцију секретара Департмана за Англистику (2007-2008) и Центра за стране језике (2010-2012). Поред тога, кандидаткиња учествује у раду Изборног и Наставно-научног већа Филозофског факултета.

На основу наведених разлога Веће Центра за стране језике даје кандидаткињи Марији Стојковић **позитивну оцену** за ангажовање у развоју наставе и других делатности факултета.

У Нишу,12.03. 2018. Управница Центра

Проф. др Савка Благојевић

**ИЗБОРНОМ ВЕЋУ ФИЛОЗОФСКОГ ФАКУЛТЕТА У НИШУ**

Центар за стране језике на свом састанку 12.03. 2018. год. дао је сагласност на следећу

**О Д Л У К У**

# О ОЦЕНИ РЕЗУЛТАТА ПЕДАГОШКОГ РАДА КАНДИДАТА

Кандидаткиња Марија Стојковић поседује вишегодишње педагошко искуство, најпре као наставник у неколицини приватних школа страних језика, две државне школе, а од 2008. год. као наставник страног језика на Филозофском факултету у Нишу, у оквиру Центра за стране језике, када је изабрана у звање предавач за предмете Енглески језик 1, 2. Кандидаткиња је најпре била замена на Департману за Новинарство, а радила је и на Департманима за србистику, руски језик, педагогију и психологију. Од 2008. године предаје студентима на Департману за психологију, а затим и Департману за педагогију, на којима предаје и данас.

Поседује стручне компетенције за педагошки рад у преношењу језичких знања, подучавању стратегијама учења и развијању комуникативних компетенција студената. У свом раду полази од искустава и потреба студената, има комуникативан и интерактиван приступ настави и примењује разноврсне активности и комбинује различите стилове подучавања и учења. Критеријуми оцењивања су објективни, транспарентни и засновани на евалуацији која проистиче из начина и метода рада. Марија Стојковић има одличну сарадњу са студентима и пружа им подршку и помоћ у усавршавању како у редовном студијском програму тако и ван њега.

Кандидаткиња имплементира сва стечена теоријска знања у раду са студентима, и доприноси у великој мери осавремењавању наставе језика на департманима на којима је радила у протеклом изборном периоду.

На основу увида у педагошки рад Марије Стојковић може се закључити да се ради о компетентном и преданом  наставнику, на основу  чега Веће Центра за стране језике **даје позитивну оцену за резултате педагошког рада.**

У Нишу, 12.03.2018. Управница Центра

Проф. др Савка Благојевић

**ИЗБОРНОМ ВЕЋУ ФИЛОЗОФСКОГ ФАКУЛТЕТА У НИШУ**

Центар за стране језике на свом састанку 12.03. 2018. год. дао је сагласност на следећу

**О Д Л У К У**

# О ОЦЕНИ РЕЗУЛТАТА КОЈЕ ЈЕ КАНДИДАТ ПОСТИГАО У ОБЕЗБЕЂИВАЊУ НАУЧНО-НАСТАВНОГ, ОДНОСНО УМЕТНИЧКО-НАСТАВНОГ ПОДМЛАТКА НА ФАКУЛТЕТУ

Кандидат Марија Стојковић није била у прилици да буде члан комисија или ментор у изради дипломских радова, јер је до сада радила у звању наставника страног језика на нематичним департманима, тако да нема постигнутих резултата у овој области.

Свој допринос у развоју научно-наставног подмлатка ипак пружа тиме што помаже студентима педагогије и психологије да изађу ван оквира предмета који држи и сагледају однос енглеског и српског језика у интензивном савременом језичком контексту који у знатној мери утиче на њихов матерњи језик.

Марија Стојковић остварује добру сарадњу са студентима и у смислу подршке и помоћи при одабиру међународно признатих испита, као и аплицирању за различите програме размене и усавршавања.

Како се ова кандидактиња шредлаже за избор наставника за енглески језик на нематичним департманима, то **ова оцена није релевантна** за њен избор.

У Нишу, 12.03.2018.

Управница Центра

Проф. др Савка Благојевић