**ПРЕДЛОГ О Д Л У К Е**

# О ОЦЕНИ РЕЗУЛТАТА НАУЧНОГ, ИСТРАЖИВАЧКОГ ОДНОСНО УМЕТНИЧКОГ РАДА КАНДИДАТА

Кандидаткиња, ванредни професор др Бисера Јевтић је у последњем изборном периоду објавила укупно 2 монографије ( једну самосталну и једну монографију у коаутрству) монографијa *Ретро(пер)спектива (а)социјализације* (2015) и коауторскa монографијa под називом *Педагогија-основна знања о васпитању*(2015). Поменуте монографије су у функцији реализације наставе на предметима Теорије моралног васпитања, Социјална педагогија, Основи педагогије на којима је кандидаткиња ангажована.

Др Бисера Јевтић је у последњем изборном периоду објавила укупно 35 библиографских јединица у публикацијама међународног значаја, као и 40 библиографских јединица у публикацијама националног значаја. У публикацијама међународног значаја објавила је осам (8) радова у тематским зборницима категорије (М14), шест (6) радова у часопису категорије (М23), четири (4) рада у часописима категорије (М24), седам (7) радова у зборницима саопштења са научних скупова категорије (М33) и девет (9) сажетака у књигама резимеа са научних скупова категорије (М34). У публикацијама националног значаја објавила је две (2) научне монографије. Поред тога, објавила је три (3) рада у тематским зборницима категорије (М44), десет (10) радова у тематским зборницима категорије (М45), једанаест (11) радова у научним часописима категорије (М51), седам (7) радова у часописима категорије (М52), три (3) рада у часописима категорије (М53), два (2) рада у часописима категорије (М54), као и два (2) рада у Зборницима саопштења са научних скупова категорије (М63).

Најзначајнији допринос на пољу научно-истраживачког рада кандидаткиња је остварила писањем. Учествовала је на међународним и националним научним скуповима у земљи и ностранству из области педагошких наука, са којих има објављене радове у тематским и осталим зборницима.

Кандидаткиња др Бисера Јевтић је ангажована као истраживач на научном пројекту *Традиција, модернизација и национални идентитет у Србији и на Балкану у процесу Европских интеграција* (179074) у категорији А2 истраживача, који финансира Министарство за науку и Технолошки развој/ Министарство просвете и науке Републике Србије. Aнгажована je у реализацији интернационалних пројеката у улози спољног сарадника: EQUI-ED TEMPUS projekat SM 516851-2011-equal acces for all-Strengthening the social Dimension for a strong European Higher Education Area (2011-2014).

Увидом у објављене теоријско-емпиријске радове, саопштења на међународним и домаћим скуповима, може се закључити да кандидаткиња има смисла за научно-истраживачки рад, да располаже компетeнцијама значајним за научна проучавања педагошких проблема и самосталну реализацију теоријских и емпиријских истраживања у оквиру педагошке науке.

На основу наведене аргументације кандидаткињи др Бисери Јевтић **даје се позитивна оцена** за остварене резултате у научно-истраживачком раду.

У Нишу, Управник Департмана за педагогију

26.02. 2018. године Доц. др Зоран Станковић

**ПРЕДЛОГ О Д Л У К Е**

# О ОЦЕНИ РЕЗУЛТАТА КОЈЕ ЈЕ КАНДИДАТ ПОСТИГАО У ОБЕЗБЕЂИВАЊУ НАУЧНО-НАСТАВНОГ, ОДНОСНО УМЕТНИЧКО-НАСТАВНОГ ПОДМЛАТКА НА ФАКУЛТЕТУ

Кандидаткиња, ванредни професор др Бисера Јевтић је у изборном периоду била именована за ментора 2 докторске дисертације под називом *ПЕДАГОШКЕ КОНЦЕПЦИЈЕ МОРАЛНОГ ВАСПИТАЊА У ДЕЛУ АВЕ ЈУСТИНА И НАША САВРЕМЕНОСТ* и *ЕСТЕТСКИ ДОЖИВЉАЈ МУЗИКЕ У НАСТАВНОЈ ПРАКСИ,* члан Комисије за оцену и одбрану 2 докторске дисертације, ментор у изради 46 мастер радова и члан 54 Комисија за одбрану дипломских и мастер радова на Департману за педагогију.

Такође, кандидаткиња је била члан 17 Комисија за избор у наставничка звања.

Разноврсна интересовања кандидаткиње омогућавају реализацију менторског рада са студентима у делу израде већег броја семинарских радова на актуелне теме моралног васпитања и социјалне педагогије. Коректан и сараднички однос са студентима, слобода у избору теме и креативност у приступу и истраживању проблема доприносе успешности семинарских, дипломских и мастер радова, као и повећаном интересовању студената за испитивање проблема моралног васпитања, социјалне педагогије као педагошког саветодавног рада.

О раду кандидаткиње на припремању студената за научно истраживачки рад сведочи и учешће на Научним и Стручним скуповима са радовима који су рађени у коауторству са студентом докторских студија Марином Ивановић.

Имајући у виду наведене разлоге може се констатовати да кандидаткиња поседује потребне компетенције за мотивацију, праћење и обезбеђивање научно-наставног подмлатка на факултету и да су резултати њеног рада у том сегменту задовољавајући, на основу чега се **даје позитивна оцена**.

У Нишу, Управник Департмана за педагогију

26.02.2018. године Доц. др Зоран Станковић

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

.

**ПРЕДЛОГ О Д Л У К Е**

# О ОЦЕНИ АНГАЖОВАЊА КАНДИДАТА У РАЗВОЈУ НАСТАВЕ И РАЗВОЈУ ДРУГИХ ДЕЛАТНОСТИ ФАКУЛТЕТА

Кандидаткиња др Бисера Јевтић је у протеклом изборном периоду била ангажована у развоју наставе и развоју других делатности факултета. На пољу развоја делатности Факултета,кандидаткиња је учествовала у раду тела:

1. Управница Департмана за педагогију Филозофског факултета Универзитета у Нишу(2010-2016).
2. Председница Комисије за обезбеђивање, проверу и унапређивање квалитета Филозофског факултета (2013-2016).
3. Председник Комисије за спровођење пријемног испита на Основним академским студијама педагогије (2011-2016).
4. Председник Комисије за рангирање пријемног испита на Дипломским академским студијама педагогије (2011-2016).

Кандидаткиња је прихватила нове наставне обавезе и активно радила на развоју студијских програма (курикулума) у интересу подизања квалитета наставног процеса:

1. Акредитација Наставног програма дипломских академских студија педагогије-мастер педагог-2010.год.
2. Увођење Наставног програма дипломских академских студија педагогије-модул-социјални педагог, израда акредитционог матерјала за наведени модул 2012.год.
3. Рад на развоју студијских програма (курикулума) у интересу подизања квалитета наставног процеса-добијање акредитације Наставног програма докторских академских студија педагогије (увођење предмета и креирање наставних садржаја) 2015.

На пољу развоја наставе активно је радила на унапређивању квалитета наставног процеса, настојећи да наставу иновира и прилагоди захтевима актуелне реформе високог образовања. Иновирање наставног процеса и подизање квалитета наставног рада кандидаткиње може се пратити у неколико сегмената:

* Иновирање програмских садржаја који се нуде студентима, увођењем савремених тема и актуелне литературе из области која се проучава.
* Иновирање наставног процеса применом интерактивног приступа, коришћењем активних метода рада које студентима омогућавају да искажу сопствено мишљење, дају идеје и предлоге за решавање проблема и тиме развијају критичко мишљење.
* Развијање кооперативних облика наставног рада у циљу развоја вештина тимског рада, сарадње, групне анализе и решавања проблема.
* Развијање партнерског односа са студентима у процесу наставе, уважавање предлога и мишљења студента, пружање подршке у реализацији појединих задатака на индивидуалном и групном нивоу.
* Увођење и развој континуираног оцењивања, како у процесу вредновања писаних и усмених одговора студената, тако и у процесу вредновања предиспитних обавеза.

На основу поменутих активности кандидаткиње Веће департмана за педагогију **даје позитивну оцену за ангажовање у развоју наставе и развоју других делатности факлултета,** др Бисери Јевтић.

У Нишу, Управник Департмана за педагогију

26.02.2018. године Доц. др Зоран Станковић

**ПРЕДЛОГ О Д Л У К Е**

# О ОЦЕНИ РЕЗУЛТАТА ПЕДАГОШКОГ РАДА КАНДИДАТА

Кандидаткиња др Бисера Јевтић је у последњем изборном периоду активно радила на иновирању и унапређивању квалитета наставног рада на предметима на којима је ангажована.

Др Бисера Јевтић, након више од 28 године у настави, има завидно наставно педагошко искуство: као наставник на основним предметима и изборним курсевима-Увод у педагогију, Основи педагогије, Теорије моралног васпитања, Методика рада педагога у предшколским установама, Основи социјалне педагогије, Интеркултурално васпитање (основне академске студије); Социјална педагогија, Педагошки саветодавни рад (мастер академске студије); Васпитни изазови у социјалној педагогији, Морални развој и морално васпитање (докторске академске студије), Сталним иновирањем програмских садржаја доприноси заинтересованости студената, који се у велком броју одлучују за похађање ових курсева и израду семинарских, дипломских и мастер радова под менторством кандидаткиње, коју у евалуационим проценама рада наставника оцењују високим позитивним оценама.

У циљу праћења и унапређивања квалитета наставног рада, кандидаткиња је током претходних година организовала самоевалуацију, која је садржала мишљења студената о наставним садржајима, начинима рада, односу према студентима и процесу оцењивања.

На основу анализе листи за евалуацију које су студенти анонимно попуњавали, може се констатовати да:

* су студенти задовољни програмским садржајима који су им понуђени, мада сматрају да нема довољно прилика за примену знања у пракси,
* већина њих посебно истиче задовољство због примене интерактивног приступа у раду (активност, могућност да се искаже сопствено мишљење, дају предлози и решења проблема, радионичарски начин рада, дискусије и сл.)
* кандидаткиња има коректан однос према студентима, развија партнерство у процесу сазнавања, поштује туђе мишљење, пружа подршку у реализацији појединих задатака, показује флексибилност у захтевима и сл.
* студенти високо цене предности континуираног оцењивања, односно парцијалну евалуацију, вредновање додатних активности (семинарски рад, теренски рад, активност у дискусији, рад на пројектима), имајући у виду ефикасније студирање и постизање бољег успеха.

Резултати евалуационих листи указују да су студенти задовољни радом кандидата, што потврђују и резултати интерне евалуације квалитета наставног рада на факултету на основу чега Веће департмана за педагогију **даје позитивну оцену за резултате педагошког рада** др Бисери Јевтић.

У Нишу, Управник Департмана за педагогију

26.02.2018. године Доц. др Зоран Станковић

\_\_\_\_\_\_\_\_\_\_\_\_\_\_\_\_\_\_\_\_\_\_\_